ફોલોગ્રામ નામે ઓળખાતું આ ગેજેટ ઉપયોગમાં લેવું બહુ જ આસાન છે. તમારા સ્માર્ટફોન દ્વારા એક ફોટોગ્રાફ લો અને ફોલોગ્રામને મોકલો. આ ગેજેટ એક પ્રોજેક્ટરની જેમ કામ કરે છે. તમે જે વસ્તુની ઇમેજ કેપ્ચર કરી છે તેનું રેખાચિત્ર બનાવીને આ ગેજેટ તમારે જે કાગળ પર પ્રોજેક્ટ કરવું છે તેના પર પ્રકાશ દ્વારા રેખાઓ બતાવશે. બસ પછી પૂછવું શું, પકડો પેન્સિલ અને શરૂ કરો મનગમતી વસ્તુનું ચિત્ર બનાવવાનું. આ ગેજેટ સાથે તમે કોઈપણ સ્માર્ટફોન, ટેબલેટ કે બ્લ્યૂ ટૂથ દ્વારા કનેક્ટ થઈ શકે તેવું ગેજેટ શેર કરી શકો છો.